Ringsaker kyrkje

Ringsaker kyrkje er ei steinkyrkje med både krossform og basilikaform i Ringsaker kommune i Innlandet. Kyrkja stod ferdig kring midten av 1100-åra og er vigd til Heilag Olav. Tverrskipa vart lagt til og koret utvida i gotikk på 1200-talet, tårnspiret (64 m) vart reist i 1694. Stilistisk er kyrkja i slekt med Gamle Aker kyrkje, Nikolaikyrkja på Gran og den gamle domkyrkja på Hamar. Stilidealet var Hallvardskatedralen som låg nordaust for torget i Gamlebyen i Oslo. Ronald Fangen er gravlagd ved Ringsaker kyrkje. Bygget Byggverket er i kalkstein og har 400 godkjende plassar (Kyrkjebyggdatabasen oppgjev 300 plassar). Kyrkja er prostesete i Ringsaker prosti og soknekyrkje for Ringsaker. Tårnspiret når 64 meter over bakken og er bygd av Iver Helmen frå Gran i 1694. Det var ei viktig pilegrimskyrkje fram til reformasjonen då pilegrimsvandringane tok slutt. I nyare tid er den ofte vitja av vår tids pilegrimsvandrarar og andre turistar. Den er kjent for god akustikk og det er mange konsertar med klassisk kyrkjemusikk - kyrkja blir også brukt til innspelingar. Kjelder Ekroll, Øystein, Stige, Morten, Havran, Jiri, Middelalder i stein bind 1 i serien Kirker i Norge, Oslo 2000, ISBN 82-91399-09-3 Per Granverg (1995). «Ringsaker kirke». I Egil Enemo og Trond Røhnebæk. Kirker i Ringsaker. Brøttum, Furnes, Nes, Ringsaker og Veldre historielag. s. 25-36. ISBN 82-991756-8-2. Alf Henry Rasmussen, red. (1993). «Ringsaker kirke». Våre kirker. Norsk kirkeleksikon. Kirkenær: Vanebo forlag. s. 636. ISBN 82-7527-022-7. Bakgrunnsstoff «Ringsaker kyrkje». Kirkesøk. Den norske kyrkja. Ringsaker kyrkje i kulturminnesok.no, nettstaden til Riksantikvaren Fotnotar